pythainlp/thaigov-v2-corpus-22032023 huggingface dataset:
วันพุธที่ 4 สิงหาคม 2564
กทม. ตั้งศูนย์พักคอยเด็กติดโควิด โทร. 1669 กด 2
....
กทม. จัดตั้งศูนย์พักคอยเด็ก ณ ศูนย์สร้างสุขทุกวัยเกียกกาย เขตดุสิต รับดูแลเด็กป่วยโควิด-19 อายุ 3 – 14 ปี โดยมีทีมแพทย์จากวชิรพยาบาล พยาบาล สาธารณสุข อาสาสมัครพี่เลี้ยงเด็ก และครูอาสา คอยดูแลอย่างใกล้ชิดตลอด 24 ชั่วโมง หากผู้ป่วยมีอาการเพิ่มขึ้นก็สามารถส่งเข้า รพ.ได้ทันที
.
ภายในศูนย์มีกิจกรรมและของเล่นตามช่วงวัย ให้ผู้ป่วยเด็กผ่อนคลายความเครียดที่ต้องอยู่ห่างจากครอบครัว เพราะหลายครอบครัวที่ผู้ใหญ่ติดเชื้อและต้องเข้า รพ.ไปก่อน หรือผู้ใหญ่ไม่ติดเชื้อแต่เด็กติดจึงต้องแยกกันเพื่อรักษาตัว หากต้องการขอรับบริการ โทร.สายด่วน ศูนย์เอราวัณ 1669 กด 2 ครับ
Cr: ผู้ว่าฯ อัศวิน และ เอิร์ธ พงศกร ขวัญเมือง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 15 กรกฎาคม 2564
นายกฯ เตรียมเป็นประธานเปิดรับนักท่องเที่ยว Samui Plus Model เย็นนี้ ต่อยอดพื้นที่นำร่องจาก Phuket Sandbox
นายกรัฐมนตรี เตรียมเป็นประธานเปิดรับนักท่องเที่ยว Samui Plus Model เย็นนี้ ต่อยอดพื้นที่นำร่องจาก Phuket Sandbox
วันนี้15กรกฏาคม2564 นายอนุชาบูรพชัยศรีโฆษกประจำสำนักนายกรัฐมนตรีเผยช่วงเย็นวันนี้พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมจะเป็นประธานในพิธีเปิดรับนักท่องเที่ยวภายใต้รูปแบบSamui Plus Model (ผ่านระบบVideo Conference)ณอำเภอเกาะสมุยจังหวัดสุราษฎร์ธานี โดยเป็นกิจกรรมการเปิดพื้นที่นำร่องเกาะสมุยเกาะพะงันเกาะเต่าภายใต้ Samui Plus Model ซึ่งเป็นการขยายพื้นที่นำร่องรับนักท่องเที่ยวจากต่างประเทศที่ได้รับวัคซีนแล้วเข้ามาท่องเที่ยวในประเทศไทยต่อยอดจากภูเก็ตแซนด์บ็อกซ์ซึ่งได้เปิดโครงการไปเมื่อวันที่1กรกฎาคม2564ที่ผ่านมาและจะขยายในพื้นที่อื่นที่มีศักยภาพด้วย สำหรับการเปิดSamui Plus Modelวันนี้ช่วงเช้ามีพิธีต้อนรับExperimental FAM Tripเที่ยวบินปฐมกฤษ์PG 5125 BKK-USMซึ่งเป็นตัวแทนเอเย่นต์และสื่อมวลชนต่างประเทศ (ลอนดอนปารีสแฟรงค์เฟิร์ตและฮ่องกง)ที่การท่องเที่ยวแห่งประเทศไทยเชิญมาในรูปแบบแฟมทริปด้วยและในช่วงเย็นเวลาประมาณ19.00น.ณSEEN BEACH CLUB SAMUIอำเภอเกาะสมุยจังหวัดสุราษฎร์ธานีนายกรัฐมนตรีจะทำพิธีเปิดSamui Plus Modelผ่านระบบออนไลน์พร้อมร่วมชมการแสดง3D Mapping PerformanceชุดSamui+ Top of Mindซึ่งการเปิดกิจกรรมครั้งนี้จะช่วยฟื้นฟูเศรษฐกิจการท่องเที่ยวของหมู่เกาะทะเลใต้ทั้งเกาะสมุยเกาะพงันและเกาะเต่ารวมถึงพื้นที่อื่นๆโดยคำนึงถึงความปลอดภัยด้านสาธารณสุขของนักท่องเที่ยวและประชาชนในพื้นที่เป็นสำคัญ
โฆษกประจำสำนักนายกรัฐมนตรียังยืนยันว่าSamui Plus ModelและPhuket Sandboxเป็นการเดินหน้าอย่างเป็นขั้นตอนตามที่ท่านนายกรัฐมนตรีได้ประกาศแนวทางเปิดประเทศไทยภายใน120วันเพื่อฟื้นฟูกิจกรรมทางเศรษฐกิจภายใต้การควบคุมสถานการณ์การแพร่ระบาดโควิด-19อย่างเข็มงวดอีกด้วยซึ่งตัวเลขนักท่องเที่ยวที่เดินทางเข้ามาภูเก็ตภายใต้โครงการPhuket Sandboxตั้งแต่วันที่1-14ก.ค.นี้รวมแล้ว5,473คน
_________
วันศุกร์ที่ 22 กรกฎาคม 2565
โฆษกรัฐบาลเผย “นายก ฯ” รับรายงานพบผู้ป่วยยืนยันฝีดาษวานรในไทย เดินทางมาจากต่างประเทศ  กำชับสาธารณสุขติดตามผู้ป่วยและกลุ่มเสี่ยงอย่างใกล้ชิด แนะประชาชนรับฟังข่าวสารจากสาธารณสุข
โฆษกรัฐบาลเผย “นายก ฯ” รับรายงานพบผู้ป่วยยืนยันฝีดาษวานรในไทย เดินทางมาจากต่างประเทศ  กำชับสาธารณสุขติดตามผู้ป่วยและกลุ่มเสี่ยงอย่างใกล้ชิด แนะประชาชนรับฟังข่าวสารและความคืบหน้าจากกระทรวงสาธารณสุข
วันนี้ (22 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับรายงาน การพบผู้ป่วยโรคฝีดาษวานรรายแรกในไทยที่จังหวัดภูเก็ตเป็นชาย อายุ 27 ปี สัญชาติไนจีเรีย มีประวัติเดินทางจากประเทศไนจีเรีย โดยมีอาการเป็นไข้ ไอ เจ็บคอ น้ำมูก มีผื่นแดง ตุ่มนูนแดง ตุ่มหนอง ซึ่งเป็นผู้ป่วยที่เดินทางมาจากต่างประเทศ ทั้งนี้ ได้สั่งการให้กระทรวงสาธารณสุขจัดเจ้าหน้าที่ดำเนินการติดตามและค้นหาผู้ป่วยเพิ่มเติมพร้อมประเมินความเสี่ยงของการแพร่เชื้อในพื้นที่รับผิดชอบอย่างเข้มข้น ทั้งนี้ นายกรัฐมนตรีแนะประชาชน ติดตามรับฟังข่าวสารจากกระทรวงสาธารณสุข ยืนยันรัฐบาลและกระทรวงสาธารณสุขได้เตรียมแผนการในการรับมือโรคฝีดาษวานร ทั้งมาตรการเฝ้าระวัง การป้องกันควบคุมโรคอย่างเข้มงวด โดยได้ทำงานควบคู่ไปกับทั้งควบคุมการแพร่ระบาดไวรัสโควิด-19 โอมิครอน สายพันธุ์ BA.2.75 ที่พบในผู้ป่วยโควิด-19 ในไทยด้วย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,424 ราย จำแนกเป็น ผู้ติดเชื้อในประเทศ 2,424 ราย และผู้ป่วยมาจากต่างประเทศ 0 ราย ผู้เสียชีวิต 25 ราย ผู้ที่กำลังรักษาตัว 24,028 ราย และมียอดผู้ที่หายป่วยกลับบ้านแล้ว 1,816 ราย จำนวนผู้ที่หายป่วยสะสมจำนวน 2,347,265 ทำให้มียอดผู้ป่วย จำนวน 2,347,450 ราย ราย จำนวนผู้ป่วยปอดอักเสบรักษาตัวอยู่ในโรงพยาบาล 868 ราย
วันพุธที่ 1 ธันวาคม 2564
ไอแบงก์จัดอบรมออนไลน์ “เปิดโลกการเงินอิสลามประจำปี 2564”มหาวิทยาลัยราชภัฏยะลา
ไอแบงก์จัดการอบรมเชิงปฏิบัติการ เรื่อง “ความรู้ทางการเงินสำหรับนักศึกษามหาวิทยาลัยราชภัฏยะลา” ภายใต้กิจกรรมเปิดโลกการเงินอิสลามตามแผนปฏิบัติการด้านความรับผิดชอบต่อสังคมและสิ่งแวดล้อมในกระบวนการ (CSR in Process) ประจำปี 2564
ธนาคารอิสลามแห่งประเทศไทย (ไอแบงก์) โดย นายวุฒิชัย สุระรัตน์ชัย กรรมการและผู้จัดการ ให้เกียรติเป็นประธานกล่าวเปิดการอบรมเชิงปฏิบัติการเรื่อง“ความรู้ทางการเงินสำหรับนักศึกษามหาวิทยาลัยราชภัฏยะลา”ภายใต้กิจกรรมเปิดโลกการเงินอิสลามตามแผนปฏิบัติการด้านความรับผิดชอบต่อสังคมและสิ่งแวดล้อมในกระบวนการ (CSR in Process) ประจำปี 2564โดยมีผู้ช่วยศาตรจารย์ดร.สมบัติโยธาทิพย์อธิการบดีมหาวิทยาลัยราชภัฏยะลาร่วมให้การต้อนรับเมื่อช่วงเช้าวันอังคารที่30 พฤศจิกายน2564
สำหรับกิจกรรมเปิดโลกการเงินอิสลามธนาคารได้จัดขึ้นต่อเนื่องเป็นปีที่4 โดยสำหรับมหาวิทยาลัยราชภัฏยะลาเป็นสถาบันการศึกษาแห่งที่4 เป็นการจัดรูปแบบออนไลน์ขึ้นเป็นครั้งแรก ผ่านระบบ Google MeetเหมาะกับยุคNew Normal ที่ปรับตัวจากสถานการณ์covid-19 ได้เป็นอย่างดีการจัดอบรมในวันนี้ธนาคารมีวัตถุประสงค์เพื่อจะแบ่งปันความรู้ความเข้าใจด้านการวางแผนทางการเงินและด้านการเงินการธนาคารตามหลักศาสนาอิสลาม (ชะรีอะฮ์) แก่นักศึกษาและผู้สนใจได้มีความรู้สามารถนำไปประยุกต์ใช้ในชีวิตประจำวันตลอดจนความเข้าใจถึงการเงินการธนาคารอิสลาม (Islamic Banking and Finance) ได้อย่างถูกต้องและสามารถถ่ายทอดความรู้นั้นต่อไปยังคนใกล้ตัวด้วย
การอบรมเชิงปฏิบัติถ่ายทอดโดยบุคลากรของไอแบงก์ที่มีความรู้และความสามารถเฉพาะทางการอบรมดังกล่าวแบ่งออกเป็น 2 ช่วง ช่วงเช้าอบรมหัวข้อเรื่อง“การวางแผนทางการเงินส่วนบุคคล”และ “การเงินการธนาคารอิสลาม” ต่อด้วยช่วงบ่ายเรื่อง “ผลิตภัณฑ์และการบริการของธนาคารเหมือนหรือต่างกับธนาคารทั่วไป”และปิดท้ายด้วยหัวข้อ “กิจกรรมแลกเปลี่ยนเรียนรู้”เพื่อเสริมสร้างความเข้าใจตลอดจนพัฒนาแนวปฏิบัติในเรื่องการเงินอิสลามให้ลึกซึ้งมากขึ้น
วันเสาร์ที่ 9 เมษายน 2565
กรมการขนส่งทางราง เตรียมความพร้อมรองรับการเดินทางด้วยระบบราง แผนอำนวยความสะดวกรองรับการเดินทางระบบขนส่งทางราง ในช่วงเทศกาลสงกรานต์ 2565
เพื่อให้ประชาชนผู้ใช้บริการระบบรางเดินทางสะดวกปลอดภัย ห่างไกล COVID-19
วันนี้ (9 เมษายน 2565) นายสรพงศ์ ไพฑูรย์พงษ์ รองปลัดกระทรวงคมนาคมรักษาราชการแทนอธิบดีกรมการขนส่งทางราง พร้อมด้วย นายพิเชฐ คุณาธรรมรักษ์ รองอธิบดีกรมการขนส่งทางราง ร่วมพิธีเปิดงานรณรงค์ลดอุบัติเหตุทางถนนโครงการ “ชีวิตวิถีใหม่ สงกรานต์ปลอดอุบัติเหตุ” โดยมีนายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธี พร้อมด้วยนายชยธรรม์ พรหมศร ปลัดกระทรวงคมนาคม หัวหน้าหน่วยงานในสังกัดกระทรวงคมนาคม และหน่วยงานที่เกี่ยวข้อง เข้าร่วมพิธี ณ สถานีรถไฟกรุงเทพฯ (หัวลำโพง)
กรมการขนส่งทางราง (ขร.) คาดว่าในช่วงเทศกาลสงกรานต์ปี 2565 นี้ จะมีผู้ใช้บริการระบบขนส่งทางรางไม่น้อยกว่าช่วงเทศกาลปีใหม่ หรือ ประมาณมากกว่า 3 ล้านคน โดยจะมีทั้งรถไฟฟ้าในเขตกรุงเทพมหานครและปริมณฑล และรถไฟระหว่างเมืองของการรถไฟแห่งประเทศไทย เนื่องจากเป็นช่วงที่สามารถหยุดยาวเช่นเดียวกัน (11 - 17 เม.ย. 65) ซึ่ง ขร. ได้มีการออกแผนอำนวยความสะดวกและความปลอดภัยรองรับการเดินทางระบบขนส่งทางราง ในช่วงเทศกาลสงกรานต์ โดยแบ่งออกเป็น 3 ส่วน ได้แก่
1. ขร. จะมีการจัดเจ้าหน้าที่คอยประสานงานร่วมกับผู้ให้บริการในระบบรถไฟระหว่างเมือง และรถไฟฟ้าในเมือง หากเกิดกรณีฉุกเฉินด้านงานระบบรางต่างๆ รวมทั้งจะมีการสุ่มตรวจสถานี เพื่อตรวจสอบความเรียบร้อยในการให้บริการเพื่อให้ประชาชนใช้บริการได้อย่างปลอดภัยกลับภูมิลำเนาอย่างมีความสุข และดำเนินการจัดรายงานสรุปเสนอ คค. เพื่อให้รับทราบผลการดำเนินงานด้านระบบราง
2. ประสานผู้ให้บริการระบบขนส่งทางราง โดยทาง ขร. ให้หน่วยงานผู้ให้บริการระบบขนส่งทางรางเพิ่มความถี่ขบวนรถในชั่วโมงเร่งด่วน พร้อมทั้งเพิ่มขบวนรถพิเศษช่วยการโดยสาร พร้อมทั้งขยายเวลาการจำหน่ายตั๋วเดินทาง จัดเจ้าหน้าที่ตรวจสอบเส้นทางเดินรถ จุดตัดทางถนนและทางรถไฟ เพื่อป้องกันการเกิดอุบัติเหตุต่าง ๆ รวมทั้งประสานขอให้เพิ่มเจ้าหน้าที่ตำรวจรถไฟ/เจ้าหน้าที่รักษาความปลอดภัย และสุนัขตำรวจ K-9 เพื่อรักษาความปลอดภัยและอำนวยความสะดวกให้กับประชาชนที่เดินทาง เพิ่มรอบการทำความสะอาดเพื่อป้องกันการแพร่ระบาดโรคติดเชื้อไวรัส COVID-19
3. ขอความร่วมมือประชาชนในการร่วมกันป้องกันการแพร่ระบาดโรคติดเชื้อไวรัส COVID-19 โดยการล้างมือด้วยเจลแอลกอฮอล์ สวมหน้ากากอนามัยตลอดการเดินทาง ตรวจวัดอุณหภูมิก่อนและระหว่างใช้บริการระบบขนส่งทางราง รวมถึงการสแกนแอปพลิเคชัน “ไทยชนะ”ก่อนและหลังการใช้บริการ
ทั้งนี้ กระทรวงคมนาคม ได้มีนโยบายขอความร่วมมือประชาชนในการเดินทางเหลื่อมเวลา เพื่อร่วมรณรงค์กระจายการเดินทาง “คนบ้านใกล้ออกทีหลังกลับไว” หากท่านใดสามารถกลับภูมิลำเนาก่อนได้ขอให้ช่วยเดินทางก่อน เพื่อลดความหนาแน่นในการเดินทางและเพื่อร่วมป้องกันการแพร่ระบาดเชื้อไวรัส และขอให้ทุกท่านเดินทางด้วยระบบขนส่งทางรางกลับภูมิลำเนา อย่างปลอดภัยและมีความสุข
วันพฤหัสบดีที่ 17 มิถุนายน 2564
กรมบัญชีกลางออกแนวทางการใช้ลายมือชื่ออิเล็กทรอนิกส์
กรมบัญชีกลางออกแนวทางการใช้ลายมือชื่ออิเล็กทรอนิกส์ เป็นทางเลือกให้หน่วยงานของรัฐนำไปใช้ในกระบวนการจัดซื้อจัดจ้าง เพิ่มความคล่องตัว ลดขั้นตอน สะดวกและรวดเร็ว
นายประภาศ คงเอียด อธิบดีกรมบัญชีกลาง เปิดเผยว่า ปัจจุบันหน่วยงานของรัฐได้นำระบบอิเล็กทรอนิกส์มาใช้มากขึ้น เพื่อความสะดวก คล่องตัว ลดขั้นตอนในการดำเนินงาน และลดการใช้กระดาษ เช่น ระบบการอนุมัติ การอนุญาต หรือการลงลายมือชื่ออิเล็กทรอนิกส์ เป็นต้น อีกทั้งปัจจุบันหน่วยงานของรัฐได้ให้เจ้าหน้าที่ของรัฐปฏิบัติงานนอกสถานที่ตั้ง ซึ่งอาจส่งผลให้หน่วยงานของรัฐไม่สามารถดำเนินการให้เป็นไปตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ได้ เช่น กรณีการรับข้อเสนอของผู้ประกอบการบางวิธีที่กำหนดให้ยื่นข้อเสนอโดยตรงต่อหน่วยงานของรัฐ โดยไม่ผ่านทางระบบจัดซื้อจัดจ้างภาครัฐด้วยอิเล็กทรอนิกส์ (e - GP) และการลงนามในสัญญา เป็นต้น ดังนั้น เพื่อให้การดำเนินการจัดซื้อจัดจ้างของหน่วยงานของรัฐ สามารถดำเนินการได้อย่างสะดวก รวดเร็ว เป็นการลดภาระให้แก่หน่วยงานของรัฐ และสอดคล้องกับพระราชบัญญัติว่าด้วยธุรกรรมทางอิเล็กทรอนิกส์ พ.ศ. 2544 และที่แก้ไขเพิ่มเติม คณะกรรมการวินิจฉัยปัญหาการจัดซื้อจัดจ้าง และการบริหารพัสดุภาครัฐ (คณะกรรมการวินิจฉัย) โดยได้รับมอบหมายจากคณะกรรมการนโยบายการจัดซื้อจัดจ้างและการบริหารพัสดุภาครัฐ จึงอาศัยอำนาจตามมาตรา 24 วรรคหนึ่ง (6) ประกอบมาตรา 29 วรรคหนึ่ง (7) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 กำหนดแนวทางปฏิบัติการใช้ลายมือชื่ออิเล็กทรอนิกส์ในกระบวนการจัดซื้อจัดจ้าง ซึ่งประกอบด้วย ขั้นตอนการจัดทำร่างขอบเขตของงานหรือรายละเอียดคุณลักษณะของพัสดุ การเชิญชวนและการยื่นข้อเสนอ การพิจาณาผลและการจัดทำรายงานผลการพิจารณาการรายงานผลการพิจารณาต่อหัวหน้าหน่วยงานของรัฐเพื่อพิจารณาให้ความเห็นชอบ การเสนอขออนุมัติสั่งซื้อหรือสั่งจ้างต่อผู้มีอำนาจ การประกาศผลผู้ชนะหรือผู้ได้รับการคัดเลือก การเสนอรายงานผลการตรวจรับพัสดุต่อหัวหน้าหน่วยงานของรัฐ การทำสัญญา และการตรวจรับพัสดุ
“สำหรับแนวทางปฏิบัติการใช้ลายมือชื่ออิเล็กทรอนิกส์ในการจัดซื้อจัดจ้าง ถือเป็นอีกหนึ่งทางเลือกสำหรับหน่วยงานของรัฐ มีวัตถุประสงค์เพื่อให้ขั้นตอนการดำเนินการตามกระบวนการจัดซื้อจัดจ้างมีความสะดวก รวดเร็ว ลดการใช้กระดาษและทรัพยากรธรรมชาติที่ไม่จำเป็น ทั้งนี้ สามารถศึกษาแนวทางและรายละเอียดเพิ่มเติมได้ ตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ที่ กค (กวจ) 0405.2/ว 348 ลงวันที่ 14 มิถุนายน 2564 และหากมีข้อสงสัยสามารถสอบถามรายละเอียดเพิ่มเติมได้ที่ Call Center กรมบัญชีกลาง หมายเลข 02 270 6400 ในวัน เวลาราชการ” อธิบดีกรมบัญชีกลาง กล่าว
วันศุกร์ที่ 23 กรกฎาคม 2564
The cabinet met via a video conference on July 20, 2021.
The cabinet met via a video conference on July 20, 2021.
The cabinet met via a video conference onJuly20, 2021. Some of the resolutions are as follows:
Title:Establishment ofInnopowerCompany Limited
The cabinet approved the proposal made by Ministry of Energy as follows:
1.Approved for Electricity Generating Authority of Thailand (EGAT)to set upEGAT Innovation Holding Co.,Ltd.
2.EGAT’s investment according to the percentage of shareholding(40%) during the course of 5 years (2021-2025) amounts to 1.184 billion Baht. Detail is as follows:
(Million Baht)
Total Investment
Year0
Year1
Year2
Year3
Year4
วันจันทร์ที่ 4 เมษายน 2565
รัฐบาลคงมาตรการห้ามนำเข้าและห้ามขายบุหรี่ไฟฟ้า
วันจันทร์ที่ 5 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยสุขภาพคนไทยคณะกรรมการควบคุมผลิตภัณฑ์ยาสูบแห่งชาติจึงมีมติเห็นชอบให้คงมาตรการห้ามนำเข้าและห้ามขายบุหรี่ไฟฟ้า ตามจุดยืนในฐานะที่ไทยเป็นประเทศรัฐภาคีภายใต้กรอบอนุสัญญาว่าด้วยการควบคุมยาสูบขององค์การอนามัยโลก เพื่อปกป้องเด็ก เยาวชน ตลอดจนประชาชนที่ไม่สูบบุหรี่ จากพิษภัยของบุหรี่ไฟฟ้าและผลิตภัณฑ์ยาสูบทุกประเภท ภายใต้แนวนโยบาย “ปลอดภัยไว้ก่อน เพื่อสุขภาพที่ดีที่สุด” เนื่องจากบุหรี่ไฟฟ้าไม่ช่วยให้ลดหรือเลิกการสูบบุหรี่ได้จริง ทั้งยังมีสารนิโคตินที่ทำให้เกิดการเสพติดเช่นเดียวกับบุหรี่ธรรมดา และยังเป็นจุดเริ่มต้นในการสูบบุหรี่ของเด็กและเยาวชน จึงส่งผลเสียต่อสังคมทำให้ประเทศไทยถอยหลังในการควบคุมการบริโภคยาสูบ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 19 สิงหาคม 2565
นายกรัฐมนตรี มอบ รอง.ลธน.ม ปฏิบัติหน้าที่โฆษก นร. นำความห่วงใย กระเช้าผลไม้เยี่ยมไข้พระครูบาบุญชุ่ม
นายกรัฐมนตรี มอบ รอง.ลธน.ม ปฏิบัติหน้าที่โฆษก นร. นำความห่วงใย กระเช้าผลไม้เยี่ยมไข้พระครูบาบุญชุ่ม
วันนี้ (18 สิงหาคม 2565) ณ โรงพยาบาลกรุงเทพ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมาย นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เป็นผู้แทนนำกระเช้าผลไม้ เข้าเยี่ยม พระครูบาบุญชุ่ม ญาณสังวโร ซึ่งได้เข้ารักษาตัวในโรงพยาบาลกรุงเทพ ตั้งแต่วันที่ 10 สิงหาคม 2565 ที่ผ่านมา หลังอาพาธจากโรค "มาลาเรีย" ขึ้นสมอง เนื่องจากแสดงอาการแปลกๆหลังออกจากปฏิบัติธรรมในถ้ำ "นายกรัฐมนตรีฝากความห่วงใยขอให้ ครูบาบุญชุ่มฯ มีสุขภาพร่างกาย สมบูรณ์ แข็งแรง เป็นขวัญกำลังใจของเหล่าพุทธศาสนิกชน และเป็นกำลังหลักของพระพุทธศาสนาตลอดไป" นายอนุชากล่าว
วันศุกร์ที่ 3 ธันวาคม 2564
รัฐมนตรีว่าการกระทรวงยุติธรรม เผยคดีรถหรู ดีเอสไอสอบเสร็จแล้ว 170 คดี ตั้งทีมสอบเพิ่ม 10 ชุด จี้ต้องรีบทำให้เสร็จหลังรับปากประชาชนไว้
รัฐมนตรีว่าการกระทรวงยุติธรรม เผยคดีรถหรู ดีเอสไอสอบเสร็จแล้ว 170 คดี ตั้งทีมสอบเพิ่ม 10 ชุด จี้ต้องรีบทำให้เสร็จหลังรับปากประชาชนไว้ ยันทำตามหลักกฎหมายไม่กลั่นแกล้งใคร
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยถึงความคืบหน้าคดีรถหรูว่า จากการที่ตนได้เร่งให้ กรมสอบสวนคดีพิเศษ (ดีเอสไอ) เร่งสะสางคดีนี้ให้จบภายใน 6 เดือน ล่าสุด ทางนพ.ไตรยฤทธิ์ เตมหิวงศ์ อธิบดีกรมสอบสวนคดีพิเศษ (ดีเอสไอ) ได้ตั้งทีมสอบสวน 10 ทีม แบ่งกลุ่มสอบสวนคดีนี้เพื่อให้เกิดความรวดเร็วมากขึ้น โดยมีผู้เชี่ยวชาญทางด้านต่างๆ ที่เกี่ยวข้องร่วมทีมสืบสวนด้วย โดยขณะนี้มีคดีที่อยู่ในความรับผิดชอบของดีเอสไอ 574 คดี สอบสวนแล้วเสร็จ 170 คดี สํานวนอยู่ระหว่างสอบสวน 37 คดี อยู่ระหว่างสืบสวนและมอบหมายผู้รับผิดชอบ 367 คัน และมีอีก 854 คัน ที่มอบหมายให้ผู้เชี่ยวชาญสอบสวน โดยได้มีการทำหนังสือถึงกรมศุลกากร ขอข้อมูลการนําเข้ารถยนต์ไปแล้วทั้ง 854 คัน เมื่อได้ข้อมูลมาแล้วจะให้ผู้เชี่ยวชาญดำเนินการสอบสวนในทันที เบื้องต้นทราบว่ามีกลุ่มผู้นำเข้าเป็นนิติบุคคล 113 ราย และเป็นบุคคลธรรมดา 1 ราย
"ในเรื่องของคดีนี้ตนได้กำชับให้ ดีเอสไอ ต้องเร่งทำให้เสร็จโดยเร็ว หลังรับปากประชาชนไปแล้ว เพราะถือเป็นนโยบายหลักที่กระทรวงยุติธรรมและดีเอสไอต้องดำเนินการในปีงบประมาณนี้ เพราะคดีนี้ยืดยาวมานานมากแล้ว หากสืบสวนแล้วพบว่าคดีไหนไม่ผิดจะได้เร่งคืนรถให้เขาไป หากคดีไหนผิดก็ดำเนินการตามกฎหมาย ซึ่งเราจะยึดแนวทางกฎหมายเป็นหลัก ไม่มีการไปกลั่นแกล้งใครทั้งสิ้น และขอให้เจ้าของรถทุกคนเร่งส่งหลักฐานการครอบครองมายังดีเอสไอ เพื่อความสะดวกในการดำเนินการ ให้คดีจบได้โดยเร็ว" นายสมศักดิ์ กล่าว
วันพุธที่ 16 มีนาคม 2565
นายกฯ กำชับชี้แจงประชาชนเข้าใจ เข้าถึงสิทธิ UCEP Plus อย่างเป็นธรรม พร้อมให้บริการวันนี้เป็นวันแรก
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม กำชับทุกส่วนราชการที่เกี่ยวข้องเร่งประชาสัมพันธ์ให้ประชาชน รวมไปถึงหน่วยบริการสาธารณสุขทั้งภาครัฐและเอกชน เข้าใจ และเข้าถึงสิทธิการรักษาผู้ป่วยโควิด-19 หรือ ยูเซปพลัส (UCEP Plus) ที่เริ่มปรับใช้วันนี้ (16 มี.ค.) เป็นวันแรก
.
ผู้ติดเชื้ออาการสีเหลืองและสีแดง สามารถเข้ารักษาในโรงพยาบาลได้ทุกแห่งจนหายป่วย ส่วนผู้ป่วยอาการสีเขียวสามารถรับบริการที่โรงพยาบาลตามสิทธิสุขภาพของตนเองซึ่งจะเข้าระบบรักษาที่บ้านหรือชุมชน (HI/CI) และหากอาการเปลี่ยนเป็นสีเหลืองหรือสีแดง สามารถส่งต่อไปยังโรงพยาบาลอื่นโดยใช้สิทธิ UCEP Plus ได้เช่นกัน
.
ขณะที่ สถาบันการแพทย์ฉุกเฉินแห่งชาติ (สพฉ.) ได้จัดทำเกณฑ์ประเมินคัดแยกผู้ป่วยฉุกเฉินวิกฤต กรณีโรคโควิด-19 (UCEP Plus) ดังนี้
ภาวะหัวใจหยุดเต้น หายใจลำบากเฉียบพลัน มีภาวะช็อก โคม่า
มีอาการไข้สูงเกิน 39 องศาเซลเซียส มากกว่า 24 ชั่วโมง หรือออกซิเจนในเลือดน้อยกว่า 94%
มีปัจจัยเสี่ยงอาการรุนแรงหรือโรคร่วม เช่น อายุมากกว่า 60 ปี โรคปอดอุดกั้นเรื้อรัง โรคปอดเรื้อรังอื่น ๆ โรคไตเรื้อรัง โรคหัวใจและหลอดเลือด โรคเบาหวานที่ควบคุมไม่ได้ ภาวะอ้วน หญิงตั้งครรภ์ ตับแข็ง ภูมิคุ้มกันต่ำ เป็นต้น
.
สามารถโทรแจ้ง 1669 ประเมินอาการและรักษาเบื้องต้น และกรอกรายละเอียดอาการผ่านโปรแกรม PA ของ สพฉ. หากเข้าเกณฑ์ UCEP Plus จะสามารถใช้สิทธิได้ทันที
.
อ่านเพิ่มเติม คลิกhttps://www.thaigov.go.th/news/contents/details/52593
#ไทยคู่ฟ้า#ร่วมต้านโควิด19
-------------------
วันจันทร์ที่ 18 ตุลาคม 2564
กรมทางหลวง ขยาย 4 ช่องจราจร ทางหลวงหมายเลข 410 จังหวัดปัตตานี - อำเภอเบตง  ตอนบ้านตือลาฆอบาต๊ะ - บ้านตะบิงติงงี จังหวัดยะลา แล้วเสร็จ
เพื่อยกระดับโครงสร้างพื้นฐานด้านคมนาคมขนส่งรองรับการท่องเที่ยว และขนส่งไทย-มาเลเซีย
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.)
โดยสำนักก่อสร้างทางที่ 1 ดำเนินการก่อสร้างขยายทางหลวงหมายเลข 410 สาย ปัตตานี - อำเภอเบตง
ตอนบ้านตือลาฆอบาต๊ะ - บ้านตะบิงติงงี จังหวัดยะลา ระยะทาง 18.015 กิโลเมตร แล้วเสร็จ ตามนโยบายด้านการพัฒนาโครงสร้างพื้นฐานด้านคมนาคม 3 จังหวัดชายแดนภาคใต้ของนายศักดิ์สยาม ชิดชอบ รัฐมนตรีว่าการกระทรวงคมนาคม
สำหรับทางหลวงหมายเลข 410 สายปัตตานี - เบตง เชื่อมต่อระหว่างจังหวัดปัตตานี จังหวัดยะลา และชายแดนประเทศมาเลเซียที่อำเภอเบตง จังหวัดยะลา ระยะทางยาวประมาณ 157 กิโลเมตร อยู่ในความรับผิดชอบของ ทล. ทั้งสิ้น153 กิโลเมตร โดย ทล. ได้ทำการบุกเบิกก่อสร้างถนนดินตลอดเส้นทางกว้างประมาณ 4 เมตร เมื่อ พ.ศ. 2483 ลักษณะสภาพทางและภูมิประเทศด้านคันทางเป็นที่ราบ เนิน และภูเขา สองข้างทาง เป็นสวนยางพารา สวนผลไม้ และป่าไม้เบญจพรรณ การจราจรผ่านได้ในฤดูร้อนเป็นบางช่วงเท่านั้น และได้ปรับปรุงพื้นทางให้ดีขึ้น ก่อสร้างสะพาน ท่อเหลี่ยม และวางท่อกลมเพิ่มเติม ดำเนินการลาดยางแล้วเสร็จ ตลอดสายทางเมื่อปี 2509 สามารถใช้สัญจรได้ทุกฤดูกาล ปัจจุบันประชาชนนิยมใช้เป็นเส้นทางการค้าชายแดนไทย - มาเลเซีย ทำให้มีผู้ใช้เส้นทางสายนี้เพิ่มขึ้น ดังนั้นเพื่อเพิ่มความสะดวกในการเดินทาง ทล. เล็งเห็นความสำคัญของทางหลวงหมายเลข 410 สายปัตตานี - เบตง จึงดำเนินการก่อสร้างจากเดิมทางหลวงมาตรฐานทางชั้น 1 ปรับปรุงเป็นมาตรฐานทางชั้นพิเศษ 4 ช่องจราจร ไป - กลับ โดยแบ่งเป็น 2 ตอน ได้แก่ ตอนที่ 1 ระหว่าง กม. ที่ 50+540 - 59+955 ระยะทาง 9.415 กิโลเมตร แล้วเสร็จเดือนเมษายน 2564 และตอนที่ 2 ระหว่าง กม. ที่ 59+955 - 68+555 ระยะทาง 8.6 กิโลเมตร แล้วเสร็จเดือนกันยายน 2564 รวมระยะทางทั้งหมด 18.015 กิโลเมตร ผิวจราจรและไหล่ทางแอสฟัลท์คอนกรีต ผิวจราจรข้างละ 2 ช่อง กว้างช่องละ 3.50 เมตร ไหล่ทางด้านนอกกว้าง 2.50 เมตร พร้อมปรับปรุงเกาะกลาง และติดตั้งไฟฟ้าแสงสว่าง งบประมาณ 786,892,000 บาท
ทั้งนี้โครงการก่อสร้างแล้วเสร็จ จะเป็นประโยชน์ต่อผู้ใช้เส้นทางนักท่องเที่ยวและอำนวยความสะดวกในด้านการขนส่งสินค้าระหว่างประเทศไทย - มาเลเซีย เป็นการพัฒนาพื้นที่ 3 จังหวัดชายแดนใต้ตามนโยบายของรัฐบาล เพื่อรองรับการเข้าสู่ประชาคมอาเซียน
วันอาทิตย์ที่ 17 กรกฎาคม 2565
รมว.เฮ้ง แจงแรงงานต่างด้าว 3 สัญชาติ “ที่มีสถานะถูกต้อง” กลุ่มใดจะได้รับอนุญาตให้ทำงานถึง 13 ก.พ. 68
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ภายหลังสถานการณ์การแพร่ระบาดของโรคโควิด – 19 คลี่คลาย พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน มีนโยบายกระตุ้นเศรษฐกิจ
เพื่อฟื้นฟูประเทศไทยอย่างเร่งด่วนซึ่งแรงงานต่างด้าวกลายเป็นแรงงานที่มีความสำคัญสำหรับอุตสาหกรรมการผลิต และแปรรูปสินค้าเกษตร อาหารแช่แข็งเพื่อการส่งออก อุตสาหกรรมก่อสร้าง และอุตสาหกรรมท่องเที่ยวและบริการ จึงจำเป็นต้องมีมาตรการยกเว้นและปรับแก้ไขกฎระเบียบที่เกี่ยวข้องให้แรงงานประเทศเพื่อนบ้านที่ประสงค์จะทำงานสามารถทำงานอยู่ในราชอาณาจักร เพื่อให้ภาคธุรกิจและเศรษฐกิจของประเทศขับเคลื่อนต่อไปได้ โดยมติครม.เมื่อวันที่ 5 กรกฎาคม 2565 เห็นชอบตามที่กระทรวงแรงงานเสนอให้คนต่างด้าวที่ได้รับอนุญาตทำงานถึงวันที่ 13 ก.พ. 66 จำนวน 1,690,000 คน ซึ่งประกอบด้วยคนต่างด้าวตามมติครม.เมื่อวันที่ 29 ธ.ค. 63 จำนวนประมาณ 410,000 คน มติครม.เมื่อวันที่ 13 ก.ค. 64 จำนวนประมาณ 930,000 คน (ได้แก่ คนต่างด้าวตามมติครม.เมื่อวันที่ 20 ส.ค. 62 มติครม.เมื่อวันที่ 4 ส.ค. 63 และคนต่างด้าวกลุ่มที่การอนุญาตทำงานสิ้นสุดโดยผลของกฎหมาย) มติครม.เมื่อวันที่ 28 ก.ย. 64 จำนวนประมาณ 350,000 คน ที่ประสงค์จะทำงานต่อไป สามารถอยู่และทำงานเป็นการชั่วคราวได้ไม่เกินวันที่ 13 ก.พ. 68 โดยต้องดำเนินการตามประกาศกระทรวงมหาดไทยและประกาศกระทรวงแรงงานที่เกี่ยวข้อง
ทั้งนี้ กรณีคนต่างด้าวที่ทำงานกับนายจ้างในกิจการซึ่งได้รับการยกเว้นไม่ต้องขึ้นทะเบียนประกันสังคม ต้องซื้อประกันสุขภาพกับกระทรวงสาธารณสุข และกรณีคนต่างด้าวทำงานกับนายจ้างในกิจการที่ต้องขึ้นทะเบียนประกันสังคม ในระหว่างที่ยังไม่เกิดสิทธิต้องซื้อประกันสุขภาพกับกระทรวงสาธารณสุขหรือกับบริษัทประกันภัยเอกชนที่ได้รับสิทธิประโยชน์ไม่น้อยกว่าสิทธิประกันสุขภาพกับกระทรวงสาธารณสุข
ด้านนายไพโรจน์ โชติกเสถียร อธิบดีกรมการจัดหางานให้ข้อมูลเพิ่มเติมว่าแนวทางการดำเนินการของกลุ่มแรงงานต่างด้าว ที่มีสถานะถูกกฎหมาย ซึ่งได้รับอนุญาตให้ทำงานถึงวันที่ 13 ก.พ. 66 จะแยกเป็น 2 กลุ่ม คือ
1.กลุ่มที่รับการตรวจลงตราหรือตรวจอนุญาตให้อยู่ในราชอาณาจักรฯ ภายในวันที่ 1 สิงหาคม 65
หากต้องการทำงานต่อไป ให้ยื่นขอต่อใบอนุญาตทำงานและดำเนินการตามขั้นตอนที่กำหนด ก่อนใบอนุญาตเดิมสิ้นอายุ เพื่อทำงานได้จนถึงวันที่ 13 ก.พ. 68 โดยครม. เห็นชอบให้ขยายระยะเวลาการตรวจลงตรา ที่เดิมสิ้นสุดวันที่ 1 ส.ค. 65 ไปจนถึงวันที่ 13 ก.พ. 66
2.กลุ่มที่รับการตรวจลงตราหรือตรวจอนุญาตให้อยู่ในราชอาณาจักรฯ ภายหลังวันที่ 1 ส.ค. 65
หากต้องการทำงานต่อไป ให้ยื่นขอต่อใบอนุญาตทำงานและดำเนินการ ตามขั้นตอนที่กำหนด ก่อนใบอนุญาตเดิมสิ้นอายุ โดยนายทะเบียนจะอนุญาตให้ทำงานคราวละ 1 ปี รวม 2 ครั้ง ถึงวันที่ 13 ก.พ. 68
ทั้งนี้สามารถเริ่มดำเนินการได้หลังจากประกาศกระทรวงมหาดไทยและประกาศกระทรวงแรงงานมีผลบังคับใช้แล้ว
สำหรับนายจ้าง/สถานประกอบการ และคนสัญชาติกัมพูชา ลาว และเมียนมา สามารถสอบถามรายละเอียดเพิ่มเติมได้ที่สำนักงานจัดหางานจังหวัด สำนักงานจัดหางานกรุงเทพมหานครพื้นที่ 1 – 10 หรือที่ไลน์ @Service_Workpermit และสายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694 ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร
วันพุธที่ 29 กันยายน 2564
สมเด็จพระมหาธีราจารย์ กรรมการมหาเถรสมาคม  เป็นประธานเปิดการประชุมสัมมนาโครงการส่งเสริมการพัฒนาประสิทธิภาพการดำเนินงาน หน่วยอบรมประชาชนประจำตำบล (อ.ป.ต.) ประจำปีงบประมาณ พ.ศ. ๒๕๖๔
การประชุมสัมมนาโครงการส่งเสริมการพัฒนาประสิทธิภาพการดำเนินงาน หน่วยอบรมประชาชนประจำตำบล (อ.ป.ต.) ประจำปีงบประมาณ พ.ศ. ๒๕๖๔
วันที่ ๒๙ กันยายน ๒๕๖๔ เวลา ๑๐.๐๐ น. สมเด็จพระมหาธีราจารย์ กรรมการมหาเถรสมาคม เป็นประธานเปิดการประชุมสัมมนาโครงการส่งเสริมการพัฒนาประสิทธิภาพการดำเนินงาน หน่วยอบรมประชาชนประจำตำบล (อ.ป.ต.) ประจำปีงบประมาณ พ.ศ. ๒๕๖๔ โดย สำนักงานคณะกรรมการอบรมประชาชนกลาง (อ.ป.ก.) ร่วมกับ สำนักงานพระพุทธศาสนาแห่งชาติ และองค์กรภาคีเครือข่าย จัดประชุมสัมมนาในรูปแบบออนไลน์ (Online) และในพื้นที่ (Onsite) ณ วัดพระเชตุพนวิมลมังคลารามฯ กรุงเทพฯ ในโอกาสนี้ นางยุพา ทวีวัฒนะกิจบวร ปลัดกระทรวงวัฒนธรรม บรรยายพิเศษ "ชุมชนคุณธรรมกับการสนับสนุน หน่วย อ.ป.ต." (ผ่านระบบประชุมทางไกล Zoom Meeting) ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันจันทร์ที่ 20 กันยายน 2564
พม. แถลงความคืบหน้า กรณีนักพัฒนาสังคมทุจริตเงินกลุ่มเปราะบาง หลังถูกจับกุมตัวได้  พร้อมตรวจสอบทั้งระบบป้องกันการทุจริตในอนาคต
พม. แถลงความคืบหน้า กรณีนักพัฒนาสังคมทุจริตเงินกลุ่มเปราะบาง หลังถูกจับกุมตัวได้ พร้อมตรวจสอบทั้งระบบป้องกันการทุจริตในอนาคต
เมื่อวันที่ 19 ก.ย. 64เวลา 14.15 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยนางสาวสราญภัทร อนุมัติราชกิจ อธิบดีกรมส่งเสริมและพัฒนาคุณภาพชีวิตคนพิการ นายภูมิวิศาล เกษมศุข รองเลขาธิการคณะกรรมการป้องกันและปราบปรามการทุจริตในภาครัฐ (ป.ป.ท.) และ พ.ต.อ.ณัฐณวิทย์ สิทธาภิรมย์ ผกก.1 กองบังคับการป้องกันปราบปรามการทุจริตและประพฤติมิชอบ (บก.ปปป.) ร่วมแถลงข่าวกรณีนักพัฒนาสังคมทุจริตเงินกลุ่มเปราะบาง ภายหลังถูกเจ้าหน้าที่ตำรวจจับกุมตัวได้ ผ่านการถ่ายทอดสด (Live) ผ่าน เพจ Facebook พม. (SocialMsociety) ณ ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.
นางพัชรี กล่าวว่า สำหรับความคืบหน้ากรณีการทุจริตเงินของทางราชการของนายพิศาล สุขใจธรรม นักพัฒนาสังคมชำนาญการ ในเบื้องต้น กระทรวง พม. ได้ให้ออกจากราชการไว้ก่อน และอายัดเงินในบัญชีทั้งหมดของผู้กระทำความผิด เพื่อทำให้ตรวจสอบเงินในบัญชีได้มากขึ้น และไม่ให้มีการถ่ายโอนเงินไปให้บัญชีของผู้อื่น นอกจากนี้ ยังให้ทางสำนักงานป้องกันและปราบปรามการฟอกเงิน (ปปง.) ตรวจสอบเส้นทางการเงินที่ผู้กระทำความผิดได้ยักยอกเงินของกระทรวง พม. แล้วถ่ายโอนเงินเข้าบัญชีส่วนตัว และมีการโอนเงินเข้าบัญชีของใครต่อหรือไม่ เพื่อจะได้เอาผิดกับผู้มีส่วนเกี่ยวข้องด้วย อีกส่วนหนึ่ง คือ กระทรวง พม. ได้แต่งตั้งคณะกรรมการตรวจสอบข้อเท็จจริง เพื่อจะตรวจสอบว่ามีผู้กระทำความผิดเพียงคนเดียว หรือมีบุคคลอื่น หรือหน่วยงานอื่นเกี่ยวข้องร่วมกันกระทำความผิดด้วยหรือไม่ ทั้งนี้ จากข้อมูลเบื้องต้นทราบว่า มีการกระทำความผิดในปีนี้ 2564 เนื่องจากในการดูแลเรื่องงบประมาณนั้น สำนักงานการตรวจเงินแผ่นดิน (สตง.) จะเข้ามาดำเนินการตรวจสอบหน่วยงานเป็นประจำทุกปี ทำให้ผู้กระทำความผิดเร่งถ่ายโอนเงินสิ้นปีงบประมาณ 2564 ภายในเดือนกันยายนนี้ และรีบหนีไปก่อน ที่ สตง. จะเข้ามาตรวจสอบและพบการกระทำความผิด
นางพัชรี กล่าวเพิ่มเติมว่า จากกรณีดังกล่าว กระทรวง พม. จะถอดบทเรียนในการแก้ไขระบบเพื่อไม่ให้เกิดการทุจริตขึ้นอีก เนื่องจากอาจมีช่องว่างของระบบตัวบุคคลที่มอบหมายให้รับผิดชอบในการเบิกจ่ายต่างๆ ถึงแม้จะมี 3 คน แต่ด้วยความเชี่ยวชาญด้านการเงินในระบบ IT ของราชการ ถือว่ามีจุดอ่อนเยอะมาก จำเป็นต้องมีการปรับเปลี่ยน โดยจะต้องปรับบุคคลที่เคยทำงานอยู่ในสังกัดกรมนี้ให้ย้ายไปทำงานกรมอื่น มีการสลับหน่วยงานในแต่ละกรมสังกัดกระทรวง พม. เพื่อไม่ให้เกิดการไว้วางใจ มีการมอบรหัสเบิกจ่ายเงิน และอาจจะให้หน่วยงานภายนอกที่เกี่ยวข้องที่มีความเชี่ยวชาญด้านระบบ IT มาช่วยดูระบบของกระทรวง พม. ทั้งหมด ทั้งนี้ ขณะนี้ ได้มีการเปลี่ยนรหัสใหม่ทั้งหมดของกระทรวง พม. เพื่อป้องกันไม่ให้ผู้กระทำความผิดเข้ามายักยอกเงินได้อีก และในอนาคตจะต้องมีการปรับระบบใหม่ทั้งหมด ว่ามีช่องว่างอย่างไรนอกจากตัวบุคคล หากพบว่ามีช่องว่างตรงไหนก็จะปิดระบบตรงนั้น สำหรับในส่วนของการป้องกันการทุจริตนั้น กระทรวง พม. จะได้ร่วมมือกับ ปปท. และ ปปง. เพื่อหารือถึงแนวทางร่วมกันในการแก้ไขกรณีดังกล่าวที่เป็นเคสตัวอย่าง เป็นการทุจริตเงิน โดยไม่ได้จับเงินเลย เราจะทำอย่างไรเพื่อป้องกันการทุจริตในอนาคต
วันอังคารที่ 28 กันยายน 2564
เปิด 4 แนวทางการจัดหาวัคซีนโควิด-19 ของไทย ตามแผนกว่า 126 ล้านโดสในปลายปีนี้
เปิด 4 แนวทางการจัดหาวัคซีนโควิด-19 ของไทย ตามแผนกว่า 126 ล้านโดสในปลายปีนี้
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลมั่นใจสามารถจัดหาวัคซีนโควิด-19 ครบตามแผนกว่า 126 ล้านโดสในปลายปีนี้ โดยจัดหาวัคซีนโควิด-19 ภายใต้ 4 แนวทาง ดังนี้
1. แผนการจัดซื้อจากผู้ผลิตวัคซีนโควิด-19 โดยตรงกับผู้ผลิต/บริษัท ให้มีความหลายยี่ห้อและเทคโนโลยี อาทิ AstraZeneca Pfizer และ Sinovac
2. การจัดซื้อจากประเทศที่มีวัคซีนโควิด-19 เช่น เจรจาจัดซื้อวัคซีนแอสตร้าเซนเนก้าจากสเปน จํานวน 449,500 โดส โดยรัฐบาลสเปนถือเป็นประเทศแรกในยุโรปที่ขายวัคซีนให้แก่ประเทศไทย และอยู่ระหว่างประสานงานกับอีกหลายประเทศ
3. การแลกเปลี่ยนวัคซีน (vaccine swap) เช่น รัฐบาลภูฏาน ได้แลกเปลี่ยนวัคซีนแอสตร้าเซนเนก้าล่วงหน้า จำนวน 105,000 โดสกับรัฐบาลไทย โดยส่งมอบให้ไทยแล้วเมื่อวันที่ 20 สิงหาคม 2564 และการแลกเปลี่ยนวัคซีนระหว่างไทยและสิงคโปร์ จำนวน 122,400 โดส บนหลักการว่า ไทยจะส่งมอบวัคซีนคืนแก่สิงคโปร์ในภายหลัง
4. การบริจาค ไทยได้รับวัคซีนซิโนแวคจากจีน จำนวน 1 ล้านโดส สหราชอาณาจักร มอบวัคซีนแอสตร้าเซนเนก้า จำนวน 415,000 โดส ญี่ปุ่นมอบวัคซีนแอสตร้าเซนเนก้าจำนวน 1.66 ล้านโดส สหรัฐได้มอบวัคซีนไฟเซอร์ จำนวนกว่า 1.5 ล้านโดส รวมถึงอยู่ระหว่างการหารือของคณะกรรมการร่วมไทย-สหรัฐอีก 1 ล้านโดส
ทั้งนี้ ไทยจะบรรลุเป้าหมายการฉีดวัคซีนจะครอบคลุมกลุ่มเป้าหมายไม่ต่ำกว่าร้อยละ 70 คิดเป็นประชากร 50 ล้านคน ภายในสิ้นปีนี้ ครอบคลุม เด็กอายุ 12 ปีขึ้นไป ผู้ที่เคยติดเชื้อโควิด-19 การฉีดเข็มกระตุ้น (booster) แก่ผู้ที่ได้รับการฉีดวัคซีนชนิดเชื้อตายครบ 2 เข็มทุกราย นอกจากนี้กระทรวงสาธารณสุข ยังได้วางแผนการฉีดวัคซีนโควิด -19 สำหรับชาวต่างชาติและแรงงานต่างด้าว ซึ่งจะเริ่ม ในเดือน ต.ค. นี้ด้วย
------------------
กลุ่มประชาสัมพันธ์และเผยแพร่ สำนักโฆษก
วันอังคารที่ 23 สิงหาคม 2565
กรมบัญชีกลาง MOU กรุงไทย พัฒนาระบบ e-bidding เชื่อมโยงข้อมูลผ่าน Blockchain เพิ่มประสิทธิภาพและป้องกันความเสี่ยงในการรั่วไหลของข้อมูล
พิธีลงนามบันทึกข้อตกลงระหว่างกรมบัญชีกลางและธนาคารกรุงไทย จำกัด มหาชน ในงานเปิดตัว e-GP Transformation for Thailand’s Future "นวัตกรรมใหม่ ติดปีกผู้ประกอบการไทย ให้ก้าวไกลอย่างยั่งยืน"
นางสาวกุลยา ตันติเตมิท อธิบดีกรมบัญชีกลาง เปิดเผยภายหลังการลงนามบันทึกข้อตกลงระหว่างกรมบัญชีกลางและธนาคารกรุงไทย จำกัด มหาชน ในงานเปิดตัว e-GP Transformation for Thailand’s Future "นวัตกรรมใหม่ ติดปีกผู้ประกอบการไทย ให้ก้าวไกลอย่างยั่งยืน" ว่า กรมบัญชีกลางได้ให้ความสำคัญและผลักดันการนำเทคโนโลยีดิจิทัลมาช่วยเพิ่มประสิทธิภาพให้กับกระบวนการทำงานของกรมบัญชีกลางมาอย่างต่อเนื่อง โดยในครั้งนี้ได้ประสานความร่วมมือกับธนาคารกรุงไทยในการนำเทคโนโลยีบล็อกเชน (Blockchain) มาช่วยเพิ่มความโปร่งใสและปลอดภัยให้กับขั้นตอนการเสนอราคาด้วยวิธี e-bidding ซึ่งจะช่วยเพิ่มความมั่นใจให้กับผู้ค้าได้ว่าจะไม่มีใครสามารถเข้าถึงข้อมูลการเสนอราคาได้ จนกว่าจะสิ้นสุดการเสนอราคาถึงจะเปิดเผยผลการเสนอราคาได้ นอกจากนี้ยังได้นำ ระบบการยืนยันตัวตนทางอิเล็กทรอนิกส์ (e-KYC) ผ่านแอปพลิเคชั่น “เป๋าตัง” มาช่วยยืนยันตัวตนผู้ค้าภาครัฐ เพื่อเพิ่มความรวดเร็วให้กับขั้นตอนการลงทะเบียนเป็นผู้ค้าภาครัฐ ลดต้นทุนให้กับผู้ประกอบการและสร้างมาตรฐานในการให้บริการของภาครัฐที่ต้องคำนึงถึงประชาชนเป็นศูนย์กลาง ซึ่งระบบดังกล่าวคาดว่าจะเริ่มใช้งานได้ในเดือนตุลาคม 2565 เป็นต้นไป
“นอกจากนี้ กรมบัญชีกลางไม่เพียงแค่พัฒนาและปรับปรุงกระบวนการภายในการจัดซื้อจัดจ้างเท่านั้น ยังเล็งเห็นถึงความสำคัญของผู้ประกอบการ SMEs และกลุ่ม Start up ซึ่งเป็นกลุ่มที่จะเป็นพลังสำคัญในการขับเคลื่อนระบบเศรษฐกิจต่อไป โดยกรมบัญชีกลางสนับสนุนให้หน่วยงานของรัฐจัดซื้อจัดจ้างกับผู้ประกอบการ SMEs ผ่านการให้แต้มต่อ เพื่อให้ SMEs สามารถเข้าถึงการจัดซื้อจัดจ้างมากยิ่งขึ้น แต่ในปัจจุบันผู้ประกอบการ SMEs และกลุ่ม Start up ก็ยังคงประสบปัญหาการเข้าถึงแหล่งเงินทุนสนับสนุน หรือมีต้นทุนทางการเงินสูงเกินความจำเป็น ดังนั้น เพื่อแก้ปัญหาดังกล่าวกรมบัญชีกลางจึงมีความพร้อมที่จะนำข้อมูลการเป็นคู่สัญญาของผู้ประกอบการกับภาครัฐ หรือผู้ประกอบการที่ได้รับงานภาครัฐโดยความยินยอมของผู้ประกอบการ เพื่อมาใช้ประกอบการขอสินเชื่อให้แก่ผู้ประกอบการ ซึ่งการดำเนินการดังกล่าวจะทำให้ผู้ประกอบการ SMEs และกลุ่ม Start up สามารถเข้าถึงแหล่งเงินทุนได้สะดวกขึ้น โดยการดำเนินการดังกล่าวเป็นโครงการที่เรียกว่า Smart Financial and Payment Infrastructure (“SFPI”) ด้วยการพัฒนาภายใต้โครงการดังกล่าวนี้จะช่วยสนับสนุนให้ผู้ประกอบการสามารถทำธุรกรรมกับภาครัฐในรูปแบบดิจิทัลได้สะดวกยิ่งขึ้น เข้าถึงแหล่งเงินทุนด้วยความช่วยเหลือของเทคโนโลยีและช่วยเพิ่มขีดความสามารถในการแข่งขัน” อธิบดีกรมบัญชีกลาง กล่าวทิ้งท้าย
วันศุกร์ที่ 8 กรกฎาคม 2565
รมว.พม. ร่วมลงพื้นที่ จ.กำแพงเพชร ติดตามความก้าวหน้าการดำเนินงานการขจัดความยากจนและพัฒนาทุกช่วงวัยอย่างยั่งยืน ตามหลักปรัชญาเศรษฐกิจพอเพียง (ศจพ.)
รมว.พม. ร่วมลงพื้นที่ จ.กำแพงเพชร ติดตามความก้าวหน้าการดำเนินงานการขจัดความยากจนและพัฒนาทุกช่วงวัยอย่างยั่งยืน ตามหลักปรัชญาเศรษฐกิจพอเพียง (ศจพ.)
เมื่อวันที่ 7 ก.ค. 65เวลา 12.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) และคณะ ลงพื้นที่จังหวัดกำแพงเพชร ณ ตำบลวังบัว อำเภอคลองขลุง เพื่อติดตามความก้าวหน้าการดำเนินงานการขจัดความยากจนและพัฒนาทุกช่วงวัยอย่างยั่งยืน ตามหลักปรัชญาเศรษฐกิจพอเพียง (ศจพ.) พร้อมทั้งเยี่ยมชมบูธกระทรวง พม. นำเสนอการดำเนินงานพัฒนาคุณภาพชีวิตกลุ่มเปราะบางจังหวัดกำแพงเพชร ในมิติที่ 5 การเข้าถึงบริการของรัฐ สำหรับผู้สูงอายุและคนพิการ ได้แก่ เบี้ยยังชีพผู้สูงอายุ เบี้ยความพิการ เงินสงเคราะห์ กายอุปกรณ์ เครื่องอุปโภคบริโภคที่จำเป็น และการให้คำปรึกษาแนะนำการเข้าถึงสิทธิ สวัสดิการสังคม เป็นต้น อีกทั้งได้มอบบ้านหลังใหม่ให้กับผู้สูงอายุหญิง ซึ่งได้รับเงินสนับสนุน จำนวน 120,000 บาท จากเหล่ากาชาดจังหวัดกำแพงเพชร และมอบเครื่องอุปโภคบริโภคที่จำเป็นจากกระทรวง พม.
ทั้งนี้ สำหรับปีงบประมาณ 2565 กระทรวง พม. ได้ดำเนินโครงการพัฒนาที่อยู่อาศัยสำหรับกลุ่มเปราะบางในพื้นที่จังหวัดกำแพงเพชร ดังนี้ 1) โครงการปรับสภาพแวดล้อมและสิ่งอำนวยความสะดวกของผู้สูงอายุ จำนวน 58 หลัง โดยกรมกิจการผู้สูงอายุ (ผส.) ดำเนินการเสร็จแล้ว จำนวน 48 หลัง 2) โครงการปรับสภาพแวดล้อมที่อยู่อาศัยสำหรับคนพิการ จำนวน 63 หลัง โดยกรมส่งเสริมและพัฒนาคุณภาพชีวิตคนพิการ (พก.) ดำเนินการเสร็จแล้ว จำนวน 20 หลัง และ 3) โครงการบ้านพอเพียงสำหรับประชาชนผู้ประสบปัญหาความเดือดร้อนด้านที่อยู่อาศัยและที่ดิน จำนวน 178 หลัง โดยสถาบันพัฒนาองค์กรชุมชน (องค์การมหาชน) หรือ พอช. ดำเนินการเสร็จแล้ว จำนวน 153 หลัง
วันศุกร์ที่ 25 มีนาคม 2565
“ชัยวุฒิ” ย้ำรัฐบาลจัดโครงสร้างพื้นฐานควบคู่ปรับปรุงกม.ดิจิทัล รองรับไทยเดินหน้าสู่ยุค Digital Transformation
“ชัยวุฒิ” ย้ำรัฐบาลจัดโครงสร้างพื้นฐานควบคู่ปรับปรุงกม.ดิจิทัล รองรับไทยเดินหน้าสู่ยุค Digital Transformation
วันนี้ (25 มี.ค. 65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม (ดีอีเอส) ได้บรรยายหลักสูตร “การบริหารเชิงนิติศาสตร์ระดับสูง” (วทน.) รุ่นที่ 1 ที่สภาทนายความ ในพระบรมราชูปถัมภ์ ในหัวข้อบทบาทของเทคโนโลยีดิจิทัลในการพัฒนาเศรษฐกิจและสังคม และความท้าทายในการปรับปรุงพัฒนากฎหมายดิจิทัลในยุค Digital Transformation
นายชัยวุฒิ กล่าวว่า ช่วงที่ผ่านมา รัฐบาลได้จัดเตรียมความพร้อมด้านโครงสร้างพื้นฐานเพื่อรองรับเทรนด์ของโลกที่ก้าวเข้ายุคเปลี่ยนผ่านสู่ดิจิทัล (Digital Transformation) จนเข้มแข็ง ซึ่งโครงสร้างด้านพื้นฐานของดิจิทัลของประเทศไทย ถือว่าอยู่ในเกณฑ์ที่ดีมากในการทำธุรกิจออนไลน์ รวมถึงติดต่อสื่อสารต่างๆ
ทั้งนี้ โครงสร้างพื้นฐานสำคัญด้านดิจิทัล ได้แก่ โครงการเน็ตประชารัฐ บริการฟรีไวไฟ และพร้อมเพย์ ด้วยศักยภาพและการแพร่กระจายของโครงสร้างพื้นฐานที่รัฐบาลได้ลงทุนไว้ดังกล่าว ผลักดันให้ประเทศไทยได้รับการจัดอันดับโลกด้านดิจิทัลหลายเรื่อง ได้แก่ เป็นที่ 1 ของโลกด้านการใช้โมบายแบงกิ้ง อันดับ 2 ของโลกในการด้านโมบายเปย์เม้นท์ และอันดับ 3 ของโลกด้านอี-คอมเมิร์ซ เป็นต้น โดยล่าสุด รัฐบาลได้ตั้งเป้าหมายขับเคลื่อนอินเทอร์เน็ตเป็นสาธารณูปโภคพื้นฐาน
ขณะเดียวกัน รัฐบาลยังได้มีการจัดตั้งหน่วยงานขึ้นมาดูแลการทำธุรกรรม การพัฒนาเศรษฐกิจดิจิทัล เช่น สำนักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) ซึ่งนับเป็นหน่วยงานในระดับกรม เป็นความริเริ่มของรัฐบาลในยุคพลเอกประยุทธ์ จันทร์โอชา นายกรัฐมนตรี มีวัตถุประสงค์เพื่อส่งเสริมการใช้เทคโนโลยีดิจิทัล
นายชัยวุฒิ กล่าวว่า เทรนด์ของ Digital Information และความพร้อมด้านโครงสร้างพื้นฐานดิจิทัล เป็นปัจจัยส่งเสริมให้เกิดการขยายตัวของเศรษฐกิจดิจิทัล เพิ่มช่องทางใหม่ๆ และอำนวยความสะดวกสบายทั้งในเรื่องการทำงาน การค้าขาย และกิจกรรมต่างๆ ในชีวิตประจำวัน แต่ขณะเดียวกัน ก็เปิดช่องว่างความเสี่ยงและความเสียหายจากการใช้งานในทางที่ไม่ถูกต้อง ทั้งในรูปแบบของการฉ้อโกงออนไลน์ ภัยจากแก๊งคอลเซ็นเตอร์ การโจรกรรมข้อมูล การโจมตีทางไซเบอร์ และเฟคนิวส์ เป็นต้น
ดังนั้น รัฐบาลตระหนักถึงปัญหาเหล่านี้ และมีการจัดทำกฎหมายดิจิทัล รวมทั้งปรับปรุงกฎหมายดิจิทัลและที่เกี่ยวข้องมาอย่างต่อเนื่อง เพื่อป้องกันและรับมือปัญหาดังกล่าว ซึ่งกฎหมายฉบับสำคัญๆ ที่เกี่ยวข้องกับเทรนด์ Digital Transformation ได้แก่ พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ร.บ.ว่าด้วยธุรกรรมทางอิเล็กทรอนิกส์ พ.ร.บ.คุ้มครองข้อมูลส่วนบุคคล และ พ.ร.บ.ว่าด้วยการรักษาความมั่นคงปลอดภัยไซเบอร์
“ด้วยโครงสร้างพื้นฐานต่างๆ ของประเทศไทยที่รัฐบาลจัดสร้างไว้ให้ เช่น เน็ตประชารัฐ ในเรื่อง Free WiFi ที่พยายามทำให้กับพี่น้องประชาชนในพื้นที่ชนบท รวมถึงจุดสำคัญที่เป็นโครงสร้างพื้นฐานสำคัญ ทำให้วันนี้การใช้อินเทอร์เน็ตในการทำธุรกิจธุรกรรมออนไลน์เข้มแข็งมากในประเทศไทย รวมทั้งการที่เราสร้างระบบพร้อมเพย์ขึ้นมา ทำให้การทำธุรกรรมการเงินผ่านอินเทอร์เน็ต และมือถือมีการใช้งานในอัตราสูงมากเมื่อเปรียบกับสัดส่วนประชากรไทย” นายชัยวุฒิกล่าว
**********************
วันอังคารที่ 8 มีนาคม 2565
ครม.อนุมัติให้ กฟผ. กู้เสริมสภาพคล่อง 2.5 หมื่นลบ. ชดเชยค่า Ft จากมาตรการตรึงค่าไฟช่วยประชาชนช่วงโควิด
ครม.อนุมัติให้ กฟผ. กู้เสริมสภาพคล่อง 2.5 หมื่นลบ. ชดเชยค่า Ft จากมาตรการตรึงค่าไฟช่วยประชาชนช่วงโควิด
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 มีนาคม 2565 ว่า ครม.อนุมัติให้การไฟฟ้าฝ่ายผลิตแห่งประเทศไทย (กฟผ.) กู้เงินเพื่อเสริมสภาพคล่องทางการเงินในปี 2565 - 2567 ภายใต้กรอบวงเงินไม่เกิน 25,000 ล้านบาท ด้วยวิธีการจัดหาเงินกู้ในรูปแบบ Term Loan อายุไม่เกิน 3 ปี โดยกระทรวงการคลังไม่ค้ำประกัน ซึ่งในปี 2564 ที่ผ่านมา กฟผ.ประสบปัญหาขาดสภาพคล่อง เนื่องจากแบกรับภาระค่าไฟฟ้าอัตโนมัติหรือ ค่า Ft ตามมาตรการของรัฐบาลในการตรึงค่าไฟฟ้าเพื่อช่วยเหลือค่าครองชีพของประชาชนจากสถานการณ์การแพร่ระบาดของโรคโควิด-19 รวมถึงการผลิตไฟฟ้าในช่วงมาตรการตรึงค่าไฟฟ้านั้น มีต้นทุนการผลิตที่เพิ่มขึ้น เนื่องจากการขาดแคลนก๊าซธรรมชาติ NGV ในประเทศ ทำให้ กฟผ.ต้องนำเข้าก๊าซธรรมชาติ ซึ่งเป็นช่วงที่ราคาในตลาดโลกปรับตัวสูงขึ้นอย่างมาก ดังนั้น กฟผ.จึงมีความจำเป็นต้องกู้เงินเพื่อเสริมสภาพคล่องให้เพียงพอต่อการดำเนินภารกิจความมั่นคงทางด้านพลังงานไฟฟ้าของประเทศและเป็นกลไกสำคัญของภาครัฐในการดำเนินมาตรการลดค่าครองชีพของประชาชน
--------------------
วันอังคารที่ 5 กรกฎาคม 2565
ดีอีเอส ร่วม สคส. สมาคมผู้ผลิตข่าวออนไลน์ จัดอบรม เรื่อง “PDPA ข้อกฎหมายและแนวปฏิบัติสำหรับสื่อมวลชนผู้ผลิตข่าวออนไลน์”
ดีอีเอส ร่วม สคส. สมาคมผู้ผลิตข่าวออนไลน์ จัดอบรม เรื่อง “PDPA ข้อกฎหมายและแนวปฏิบัติสำหรับสื่อมวลชนผู้ผลิตข่าวออนไลน์”
เมื่อวันที่ 5 กรกฎาคม 2565 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ทำหน้าที่ เลขาธิการคณะกรรมการคุ้มครองข้อมูลส่วนบุคคล บรรยายพิเศษ เรื่อง “PDPA ข้อกฎหมายและแนวปฏิบัติสำหรับสื่อมวลชนผู้ผลิตข่าวออนไลน์” โดยมี นายไพบูลย์ อมรภิญโญเกียรติ กรรมการผู้ทรงคุณวุฒิ ด้านกฎหมาย ในคณะกรรมการการรักษาคามมั่นคงปลอดภัยไซเบอร์แห่งชาติ ร่วมบรรยาย ผ่านระบบออนไลน์ การจัดอบรมครั้งนี้ ร่วมจัดโดยสมาคมผู้ผลิตข่าวออนไลน์ และกระทรวงดิจิทัลฯ สำนักงานคณะกรรมการคุ้มครองข้อมูลส่วนบุคคล (สคส.) ได้รับเกียรติจาก พล.อ.เดชา พลสุวรรณ ประธานกรรมการกำกับสำนักงานคณะกรรมการคุ้มครองข้อมูลส่วนบุคคล เป็นประธานเปิดงาน ทั้งนี้ เพื่อเสริมสร้างความรู้ความเข้าใจเกี่ยวกับหลักเกณฑ์และสาระสำคัญของ พ.ร.บ. คุ้มครองข้อมูลส่วนบุคคลฯ รวมทั้งแนวทางปฏิบัติเพื่อให้เป็นไปตามข้อกำหนดในกฎหมาย และผลกระทบที่มีต่อผู้ประกอบการด้านสื่อมวลชนผู้ผลิตข่าวออนไลน์ อย่างไรก็ตาม รองปลัดกระทรวงดิจิทัลฯ กล่าวย้ำว่า PDPA หรือ กฎหมายคุ้มครองข้อมูลส่วนบุคคลไม่ได้มีวัตถุประสงค์เพื่อขัดขวางหรือเป็นอุปสรรคต่อการใช้ข้อมูลส่วนบุคคลขององค์กรแต่อย่างใด แต่ในทางกลับกันจะช่วยยกระดับขีดความสามารถในการแข่งขันของประเทศไทยให้มีความเข้มแข็งทัดเทียมกับนานาชาติ และสำหรับสื่อมวลชน PDPA มาตรา 4 (3) พรบ.ไม่บังคับใช้แก่ กิจการสื่อมวลชน.../ อันเป็นไปตามจริยธรรม/แห่งการประกอบวิชาชีพ/ หรือประโยชน์สาธารณะ
***********************
วันจันทร์ที่ 1 สิงหาคม 2565
กระทรวงอุตฯ อัดฉีดเงินเพิ่ม 3 พันล้านหนุนสินเชื่อประชารัฐช่วยเอสเอ็มอี เร่งกระตุ้นเศรษฐกิจครึ่งปีหลัง
กระทรวงอุตฯ อัดฉีดเงินเพิ่ม 3 พันล้านหนุนสินเชื่อประชารัฐช่วยเอสเอ็มอี เร่งกระตุ้นเศรษฐกิจครึ่งปีหลัง
กระทรวงอุตสาหกรรม ขยายกรอบวงเงินสินเชื่อกองทุนประชารัฐ ปีงบประมาณ 2565 เพิ่ม 3,000 ล้านบาท ให้กับผู้ประกอบการกลุ่มธุรกิจ BCG และอีก 10 กลุ่มธุรกิจศักยภาพ เร่งเพิ่มสภาพคล่องให้กับธุรกิจ และช่วยกระตุ้นเศรษฐกิจของประเทศในช่วงครึ่งปีหลัง คาดปล่อยสินเชื่อกว่า 1,000 ราย เกิดการจ้างงานกว่า 10,000 อัตรา
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวว่า ตามที่คณะรัฐมนตรี (ครม.) มีมติเมื่อวันที่ 17 มกราคม 2560 เห็นชอบจัดตั้งกองทุนพัฒนาเอสเอ็มอีตามแนวประชารัฐ วงเงิน 20,000 ล้านบาท เพื่อกระตุ้นการลงทุนและเพิ่มสภาพคล่องให้เอสเอ็มอี ซึ่งเป็นเส้นเลือดใหญ่ของเศรษฐกิจไทย รวมถึงพัฒนาและเพิ่มผลิตภาพให้ 10 กลุ่มอุตสาหกรรมเป้าหมาย และอุตสาหกรรมอื่น ๆ ตามนโยบายรัฐบาล อาทิ BCG Model ยานยนต์ไฟฟ้า อุปกรณ์และบริการทางการแพทย์ ตั้งแต่ต้นปีงบประมาณ 2565 กองทุนฯ ได้ให้บริการสินเชื่อเพื่อเพิ่มศักยภาพ เสริมสภาพคล่อง และช่วยฟื้นฟูธุรกิจไปแล้ว รวมวงเงินกว่า 3,000 ล้านบาท และจากสถานการณ์ปัจจุบันที่รัฐบาลได้มีการผ่อนคลายมาตรการ และเร่งฟื้นฟูเศรษฐกิจของประเทศ ทำให้มีผู้ประกอบการจำนวนมากที่ต้องการสินเชื่อดอกเบี้ยต่ำ เพื่อนำไปใช้เป็นทุนหมุนเวียนในธุรกิจ กระทรวงอุตสาหกรรม โดย สำนักงานกองทุนพัฒนาเอสเอ็มอีตามแนวประชารัฐ จึงได้ขยายกรอบวงเงินสินเชื่อเพิ่มเติมอีก 3,000 ล้านบาท อัตราดอกเบี้ย 2% ต่อปี วงเงินกู้สูงสุด 2 ล้านบาทต่อราย ระยะเวลากู้นานสูงสุด 7 ปี ปลอดชำระเงินต้นสูงสุดไม่เกิน 12 เดือน เพื่อให้บริการผู้ประกอบการในกลุ่มธุรกิจ BCG และอีก 10 กลุ่มธุรกิจที่มีศักยภาพ อาทิ กลุ่มอุตสาหกรรมท่องเที่ยว กลุ่มอุตสาหกรรมเกษตรและอาหารแปรรูป กลุ่มอุตสาหกรรมยานยนต์และชิ้นส่วน กลุ่มอุตสาหกรรมเครื่องมือแพทย์ กลุ่มอุตสาหกรรมไฟฟ้าและอิเล็กทรอนิกส์ กลุ่มอุตสาหกรรมก่อสร้าง และกลุ่มอุตสาหกรรมโลจิสติกส์ ซึ่งคาดว่าเงินสินเชื่อนี้จะสามารถช่วยต่อทุนที่ใช้ในการทำธุรกิจ (Runway)ให้ธุรกิจเอสเอ็มอีสามารถอยู่รอดได้ในสภาวะเศรษฐกิจปัจจุบัน คาดว่าจะปล่อยสินเชื่อได้กว่า 1,000 ราย เกิดการจ้างงานไม่น้อยกว่า 10,000 อัตรา
นายเดชา จาตุธนานันท์ ผู้ตรวจราชการกระทรวงอุตสาหกรรม และผู้อำนวยการกองทุนพัฒนาเอสเอ็มอีตามแนวประชารัฐ กล่าวเพิ่มเติมว่า โครงการสินเชื่อสร้างโอกาสและเสริมสภาพคล่องเอสเอ็มอี จะเป็นการเปิดโอกาสให้ผู้ประกอบการทั่วประเทศ สามารถเข้าถึงเงินทุน โดยคาดว่าจะเปิดรับคำขอสินเชื่อผ่านช่องทางออนไลน์ประมาณช่วงเดือนสิงหาคม 2565 ผู้ประกอบการที่สนใจสามารถติดตามข่าวสารได้ที่ www.thaismefund.com
สำหรับทิศทางการทำงานของกองทุนฯ จะมุ่งเน้นการสนับสนุนสินเชื่อเพื่อช่วยยกระดับภาคอุตสาหกรรมไทยด้วยเทคโนโลยีและนวัตกรรม เร่งผลักดันให้เกิดและเพิ่มจำนวนธุรกิจในกลุ่ม BCG ภายในประเทศให้มีจำนวนมากขึ้น ควบคู่กับการส่งเสริมเอสเอ็มอีให้ปรับตัวได้ในยุค Next Normal รวมถึงการบูรณาการกับหน่วยงานพันธมิตรทั้งในและต่างประเทศในการจัดหาช่องทางการตลาดสำหรับผู้ประกอบการเอสเอ็มอีไทย เพื่อผลักดันให้เศรษฐกิจของประเทศเติบโตอย่างมั่นคง
1 สิงหาคม 2565
วันอาทิตย์ที่ 10 กรกฎาคม 2565
โฆษกรัฐบาลเผย นายกฯ พอใจตัวเลขนักท่องเที่ยวต่างประเทศเดินทางเข้าไทย สะสมครึ่งปีแรกกว่า 2.2 ล้านคน ขณะที่ ไทยเที่ยวไทย สะสม 67.8 ล้าน​ คน-ครั้ง
โฆษกรัฐบาลเผย นายกฯ พอใจตัวเลขนักท่องเที่ยวต่างประเทศเดินทางเข้าไทย สะสมครึ่งปีแรกกว่า 2.2 ล้านคน ขณะที่ ไทยเที่ยวไทย สะสม 67.8 ล้าน​ คน-ครั้ง ดันรายได้รวมจากการท่องเที่ยวของไทยพุ่งถึง 4.3 แสนล้านบาท
วันนี้ (10 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจตัวเลขนักท่องเที่ยวต่างประเทศเดินทางเข้าไทยต่อเนื่อง ล่าสุด กระทรวงการท่องเที่ยวและกีฬาได้รายงานสถานการณ์ท่องเที่ยวระหว่างประเทศ (ข้อมูล ณ วันที่ 6 ก.ค. 2565) มีจำนวนนักท่องเที่ยวเดินทางเข้ามาในประเทศไทย 30,947 คน โดยพบเป็นนักท่องเที่ยวจากประเทศมาเลเซียเดินทางเข้ามาในประเทศไทยสูงเป็นอันดับที่ 1 รองลงมาคือ อินเดีย สิงคโปร์ เวียดนาม และออสเตรเลีย ตามลำดับ ทั้งนี้ ตั้งวันที่ 1 ม.ค. - 6 ก.ค. 2565 มีนักท่องเที่ยวเดินทางเข้ามาประเทศไทยสะสมถึง 2,214,132 คน คิดเป็นรายได้จากนักท่องเที่ยวสะสม 1.25 แสนล้านบาท โดยเป็นนักท่องเที่ยวจากอินเดียมากที่สุด 249,466 คน รองลงมาคือ มาเลเซีย 277,146 คน สิงคโปร์ 137,739 คน สหราชอาณาจักร 128,369 คน และสหรัฐอเมริกา 112,791 คน ตามลำดับ โดยจำนวนนักท่องเที่ยวสะสมในเดือน พ.ค. - มิ.ย. 65 พุ่งสูงขึ้นมากหลังจากที่ยกเลิกระบบ Test & Go จาก 542,410 คนในเดือน พ.ค. เพิ่มขึ้นเป็น 709,967 คนในเดือน มิ.ย. และล่าสุดเดือน ก.ค. ซึ่งยกเลิก Thailand Pass ก็ทำให้มีจำนวนนักท่องเที่ยวสะสม 6 วันแรกถึง 191,712 คนแล้ว
โฆษกประจำสำนักนายกรัฐมนตรีกล่าวเพิ่มเติมถึงสถานการณ์ท่องเที่ยวไทยเที่ยวไทย ตั้งแต่วันที่ 1 ม.ค. – 6 ก.ค. 2565 พบว่า "เที่ยวไทยเที่ยวไทย" สะสมแล้ว 67.8 ล้าน​ คน-ครั้ง มีรายได้จากนักท่องเที่ยวไทยเที่ยวไทยสะสมถึง 3.05 แสนล้านบาท โดยจังหวัดที่คนไทยสนใจเดินทางไปท่องเที่ยวมากที่สุด 5 อันดับแรก ได้แก่ กรุงเทพมหานคร ชลบุรี กาญจนบุรี ประจวบคีรีขันธ์ และเพชรบุรี ทั้งนี้ รายได้จากการท่องเที่ยวของประเทศไทย ตั้งแต่วันที่ 1 ม.ค. – 6 ก.ค. 2565 ไทยเที่ยวไทย สร้างรายได้ 3.05 แสนล้านบาท และรายได้จากนักท่องเที่ยวต่างชาติ จำนวน 1.25 แสนล้านบาท
“ครึ่งปีแรกประเทศไทยมีรายได้การท่องเที่ยวสูงถึง 4.3 แสนล้านบาท ซึ่งเป็นสัญญาณดีต่อเศรษฐกิจและอุตสาหกรรมการท่องเที่ยวของไทยที่จะกลับมาฟื้นตัวได้อย่างต่อเนื่อง โดยเฉพาะในช่วงไตรมาสสุดท้ายของปี คือเดือน ต.ค. - ธ.ค. ถือเป็นช่วง High Season ที่คาดว่าจะมีนักท่องเที่ยวเดินทางเข้าประเทศไทยประมาณไม่น้อยกว่าเดือนละ 1 ล้านคน แสดงให้เห็นถึงความเชื่อมั่นของนักท่องเที่ยวที่มีต่อระบบสาธารณสุขของไทย และมาตรการต่าง ๆ ที่รัฐบาลได้ดำเนินการผ่อนคลายให้สอดคล้องกับสถานการณ์ที่เกิดขึ้น รวมทั้งความร่วมมือของประชาชนทุกภาคส่วนในประเทศที่ช่วยกันปฏิบัติตามมาตรการทางสาธารณสุขของภาครัฐ ส่งผลให้เกิดบรรยากาศการท่องเที่ยวกลับมาคึกคัก โดยนายกรัฐมนตรีพอใจกับสถานการณ์การท่องเที่ยวของไทยที่ค่อย ๆ ฟื้นตัวอย่างต่อเนื่อง กลับมาสร้างรายได้เข้าประเทศอีกครั้ง อย่างไรก็ตามเน้นย้ำให้ประชาชนและนักท่องเที่ยวปฏิบัติตนตามมาตรการด้านสาธารณสุขภายใต้การท่องเที่ยววิถีใหม่ เพื่อให้ทุกคนท่องเที่ยวอย่างสนุกและปลอดภัยจากโควิด-19 ด้วย” โฆษกประจำสำนักนายกรัฐมนตรีกล่าว
วันพฤหัสบดีที่ 25 สิงหาคม 2565
รมว.วธ. เป็นประธานพิธีเปิดการประชุมวิชาการทางวัฒนธรรมแห่งชาติ "วิจัยวัฒนธรรม ครั้งที่ ๑๒" "พลังวัฒนธรรมในยุคสังคมดิจิทัล"
รมว.วธ. เป็นประธานพิธีเปิดการประชุมวิชาการทางวัฒนธรรมแห่งชาติ "วิจัยวัฒนธรรม ครั้งที่ ๑๒" "พลังวัฒนธรรมในยุคสังคมดิจิทัล"
วันที่ ๒๕ สิงหาคม ๒๕๖๕ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เป็นประธานพิธีเปิดการประชุมวิชาการทางวัฒนธรรมแห่งชาติ "วิจัยวัฒนธรรม ครั้งที่ ๑๒" "พลังวัฒนธรรมในยุคสังคมดิจิทัล" โดยมีนางสาววราพรรณ ชัยชนะศิริ รองอธิบดีกรมส่งเสริมวัฒนธรรม ผู้บริหารกระทรวงวัฒนธรรม คณะวิทยากร และแขกผู้มีเกียรติเข้าร่วม ณ หอประชุมเล็ก ศูนย์วัฒนธรรมแห่งประเทศไทย
ภายในงานได้จัดบรรยายพิเศษในหัวข้อต่างๆ และจัดแสดงผลงานวิจัยทางวัฒนธรรม เช่น ว่าวควาย การขับลื้อ การต่อยอดวิจัยพัฒนาภาชนะเบญจรงค์ มวยไทย เป็นต้น
วันอังคารที่ 21 ธันวาคม 2564
กรมทางหลวงชนบท สร้างทางลอดต่างระดับบนถนนเลี่ยงเมืองสันป่าตอง - หางดง จังหวัดเชียงใหม่ คืบหน้ากว่า 87% คาดแล้วเสร็จเดือนเมษายน 65
โครงการก่อสร้างทางลอดต่างระดับบนถนนเลี่ยงเมืองสันป่าตอง - หางดง อำเภอสันป่าตอง และหางดง จังหวัดเชียงใหม่ (ชม.3035) ซึ่งปัจจุบันได้ดำเนินการก่อสร้างไปแล้วกว่าร้อยละ 87 คาดว่าจะก่อสร้างแล้วเสร็จในเดือนเมษายน 2565
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างทางลอดต่างระดับบนถนนเลี่ยงเมืองสันป่าตอง - หางดง อำเภอสันป่าตอง และหางดง จังหวัดเชียงใหม่ (ชม.3035) ซึ่งปัจจุบันได้ดำเนินการก่อสร้างไปแล้วกว่าร้อยละ 87 คาดว่าจะก่อสร้างแล้วเสร็จในเดือนเมษายน 2565 เพื่อแบ่งเบาการจราจรบนถนนสายหลัก เพิ่มประสิทธิภาพในการแก้ไขปัญหาการจราจรติดขัดบนถนนทางหลวงแผ่นดินหมายเลข 108 (ทล.108) ช่วงผ่านเขตเมืองหางดง สันป่าตอง และบ้านทุ่งเสี้ยว เนื่องจากถนนสาย ทล.108 เป็นเส้นทางสายหลักที่เชื่อมไปยังอำเภอหางดง สันป่าตอง จอมทอง ฮอด และอำเภอแม่สะเรียง จังหวัดแม่ฮ่องสอน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสำคัญในเรื่องของการเพิ่มประสิทธิภาพและยกระดับการเดินทางให้กับประชาชน รวมถึงการแก้ไขปัญหาการจราจรติดขัดบนถนนทางหลวงสายหลัก ซึ่งที่ผ่านมา ทช. ได้ดำเนินการก่อสร้างถนนสายเลี่ยงเมืองสันป่าตอง - หางดง (ตอนที่ 1) แล้วเสร็จเมื่อปี 2551 มีจุดเริ่มต้นจากบ้านน้ำบ่อหลวง อำเภอสันป่าตอง - บ้านร้อยจันทร์ อำเภอหางดง ระยะทาง 14.035 กิโลเมตร ถนนสายรองเริ่มต้นจากบ้านน้ำบ่อหลวง - แยก ทล.108 บ้านสันป่าตอง อำเภอสันป่าตอง ระยะทาง 6 กิโลเมตร และก่อสร้างถนนสายเลี่ยงเมืองสันป่าตอง - หางดง (ตอนที่ 2) แล้วเสร็จเมื่อปี 2557 มีจุดเริ่มต้นจากถนน ทล.108 บริเวณบ้านท่าวังพร้าว ไปสิ้นสุดที่บ้านน้ำบ่อหลวง อำเภอสันป่าตอง รวมระยะทาง 13.757 กิโลเมตร รวมถึงก่อสร้างถนนสายเลี่ยงเมืองสันป่าตอง - หางดง (ตอนที่ 3) แล้วเสร็จเมื่อปี 2561 มีจุดเริ่มต้นจากบ้านน้ำบ่อหลวง อำเภอสันป่าตอง - บ้านร้อยจันทร์ อำเภอหางดง (บรรจบถนน ทล.121 บริเวณแยกต้นเกว๋น) ระยะทางรวม 14.035 กิโลเมตร
ทั้งนี้ เพื่อแบ่งเบาปริมาณการจราจรบริเวณดังกล่าวให้มีประสิทธิภาพมากยิ่งขึ้น เพิ่มศักยภาพในการระบายปริมาณรถของถนนวงแหวนรอบเมืองเชียงใหม่ ส่งเสริมการท่องเที่ยวในพื้นที่จังหวัดเชียงใหม่และจังหวัดแม่ฮ่องสอน ให้ประชาชนในพื้นที่และนักท่องเที่ยวสามารถเดินทางได้อย่างสะดวก รวดเร็ว ปลอดภัย ทช. จึงได้ดำเนินการก่อสร้างทางลอดต่างระดับ บนถนนเลี่ยงเมืองสันป่าตอง - หางดง อำเภอสันป่าตอง และเหางดง จังหวัดเชียงใหม่ (ตอนที่ 4) บริเวณแยกต้นเกว๋น (เชื่อมถนน ทล.121 และถนน ทล.1269) รวมระยะทาง 1.830 กิโลเมตร โดยได้ดำเนินการก่อสร้างทางลอดคู่ขนาน 4 ช่องจราจร ไป - กลับ กว้างช่องจราจรละ 3.50 เมตร ความยาว 462.50 เมตร โครงสร้างข้ามคลองชลประทานบนทางแยก กว้าง 70 เมตร ยาว 17 เมตร และก่อสร้างทางเชื่อมบนถนน ทล.121 และถนน ทล.1269 ขนาด 2 - 4 ช่องจราจร กว้างช่องจราจรละ 3.50 เมตร พร้อมติดตั้งระบบสัญญาณไฟจราจร ไฟฟ้าแสงสว่าง เครื่องหมายอำนวยความปลอดภัย และอุปกรณ์ควบคุมระบบระบายน้ำ ใช้งบประมาณในการก่อสร้างรวม 720.300 ล้านบาท
วันพฤหัสบดีที่ 20 มกราคม 2565
กรมทางหลวงชนบทติดตั้งเสาหลักนำทางยางธรรมชาติบนสายทางในจังหวัดร้อยเอ็ด เดินหน้าเพิ่มประสิทธิภาพความปลอดภัยทางถนนต่อเนื่อง
พร้อมส่งเสริมการใช้ยางพาราในประเทศ ตามนโยบาย   ของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยแขวงทางหลวงชนบทร้อยเอ็ด หมวดบำรุงทางหลวงชนบทสุวรรณภูมิ ดำเนินการติดตั้งเสาหลักนำทางยางธรรมชาติ (Rubber Guide Post : RGP) บนสายทางในจังหวัดร้อยเอ็ด ทั้งหมด 759 ต้น จำนวน 4 สายทาง ได้แก่
1. ถนนทางหลวงชนบทสาย รอ.3013 แยกทางหลวงแผ่นดินหมายเลข 202 - บ้านอาจสามารถ อำเภอสุวรรณภูมิ และอาจสามารถ จำนวน 184 ต้น
2. ถนนทางหลวงชนบทสาย รอ.3014 แยกทางหลวงแผ่นดินหมายเลข 215 - บ้านสงแคน อำเภอสุวรรณภูมิ และเกษตรวิสัย จำนวน 182 ต้น
3. ถนนทางหลวงชนบทสาย รอ.6038 บ้านสุวรรณภูมิ - บ้านตาหยวก อำเภอสุวรรณภูมิ จำนวน 265 ต้น
4. ถนนทางหลวงชนบทสาย รอ.3048 แยกทางหลวงแผ่นดินหมายเลข 215 - บ้านตาเณร อำเภอสุวรรณภูมิ จำนวน 128 ต้น
เนื่องจาก RGP เป็นเสาหลักนำทางที่มียางพาราเป็นส่วนประกอบจึงมีความยืดหยุ่นสูง การติดตั้ง RGP บนสายทางจะช่วยลดความสูญเสียและความรุนแรงจากการเกิดอุบัติเหตุทางถนน เป็นการเพิ่มประสิทธิภาพความปลอดภัยในสายทางให้กับประชาชนผู้ใช้เส้นทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ผลักดันการใช้ยางพาราภายในประเทศโดยการนำมาเป็นวัสดุในการผลิตอุปกรณ์อำนวยความปลอดภัย ช่วยสร้างเสถียรภาพทางราคาของยางพาราและช่วยพัฒนาคุณภาพชีวิตของเกษตรกรชาวสวนยางให้ดีขึ้น